Per Thomas Andersen
Store norske leksikon,Språk og litteratur,Litteraturvitenskap,Litteraturforskere og kritikere
Per Thomas Andersen er en norsk litteraturforsker. Dr.philos. på avhandlingen Dekadanse i nordisk litteratur 1880–1900 (1992), førsteamanuensis i nordisk litteratur ved Universitetet i Tromsø fra 1988 til 1992, professor sst. 1992 til 1993 og ved Universitetet i Oslo fra 1993. Han er en meget aktiv forsker som har utgitt en rekke bøker om ulike emner og fra ulike perioder i norsk litteratur. Et hovedverk er grunnboken Norsk litteraturhistorie (2001).
Andre utgivelser: Stein Mehren – en logosdikter (1982), Fra Petter Dass til Jan Kjærstad. Studier i diktekunst og komposisjon (1997), Tankevaser. Om norsk 1990-tallslitteratur(2003) og Identitetens geografi. Steder i litteraturen fra Hamsun til Naipaul (2006). Han har også utgitt de to romanene Hold (1985) og Arr (1992) og var redaktør for perioden 1860–90 i sakprosaverket Norsk litteraturhistorie I–II (1998). Les mer i Store norske leksikon litteraturkritikk